### 6.     Beslutning af Beskæftigelsesplan 2020

**Åbent**

Sagsnr.: 326-2019-35320       J.nr.: 15.00.15           Dokumentnr.:
326-2019-322709

**Sagstype**

Beslutning

**Resume og sagens baggrund**

Kommunalbestyrelsen vedtager hvert år senest den 31.
december en beskæftigelsesplan for det kommende års beskæftigelsesindsats i
Kalundborg Kommune.

Rammen for beskæftigelsesplan 2020 er Kalundborg Kommunes
arbejdsmarkedspolitiske strategi 2018-2021. Beskæftigelsesplan 2020 giver et
kort overblik over de arbejdsmarkedspolitiske fokusområder i 2020 og
jobcentrets handlinger, herunder Ministerens mål for 2020.

**Indstillinger**

Direktøren indstiller, at Beskæftigelsesplan 2020 godkendes.

**Behandling**

Direktion, Økonomiudvalg, Kommunalbestyrelse.

**Sagsfremstilling**

I budgettet for 2020 omsættes den arbejdsmarkedspolitiske
strategi til konkrete mål for de enkelte områder. Den løbende opfølgning på og
styring af strategien og indsatsen sker gennem:

·
Månedlig arbejdsmarkedsrapportering til ØU og KB.

·
Jobcentrets produktionsplaner med mål for handlinger og
aktiviteter i forhold til de enkelte målgrupper.

·
Årlig status på den arbejdsmarkedspolitiske strategi og de
enkelte handlingspunkter.

Beskæftigelsesplan 2020 giver et kort overblik over de
arbejdsmarkedspolitiske fokusområder i 2020 og jobcentrets handlinger, herunder
Ministerens mål for 2020.

Hvert år fremlægger Beskæftigelsesministeren vejledende mål
for den arbejdsmarkedsrettede indsats på landsplan. Følgende mål er meldt ud
for 2020.

* Virksomhederne skal sikres den nødvendige og
  kvalificerede arbejdskraft (videreføres fra 2019)
* Flere flygtninge og familiesammenførte skal
  være selvforsørgende (videreføres fra 2019)
* Flere personer med handicap skal i
  beskæftigelse (videreføres fra 2019)

Med baggrund i ovenstående og er Kalundborg Kommunes
arbejdsmarkedspolitiske strategi 2018-2021 anbefaler jobcentret følgende
fokusområder for indsatserne i 2020:

*Fokus i Virksomhedsindsatsen*

Ø  Kommunen skal i samarbejde og dialog med
eksisterende og potentielle nye virksomheder sikre at den rette arbejdskraft
bliver uddannet og er til rådighed, så det undgås, at flaskehalsproblemer
begrænser virksomhedernes vækstmuligheder.

Ø  Virksomhederne skal opleve jobcentrets
virksomhedsservice og kommunens erhvervsservice som et koordineret og
samarbejdende servicetilbud.

Ø  Virksomhederne skal opleve professionel, hurtig og
effektiv service - herunder hurtig anvisning af relevant arbejdskraft.

*Fokus i ungeindsatsen*

Ø
Flere unge skal
gennemføre en uddannelse der giver adgang til job

Ø
Ungeindsatsen skal
starte tidligt

Ø
Ungeindsatsen skal
differentieres så de unge bringes i uddannelse eller job hurtigt og
ressourcerne dernæst bruges på unge med de største problemer

Ø  Der skal satses massivt på at flere unge starter
på og gennemfører en erhvervskompetencegivende uddannelse.

*Fokus i indsatsen for borgere på kanten af
arbejdsmarkedet*

Ø  Borgere med nedsat arbejdskapacitet skal også have
mulighed for at blive en del af arbejdsmarkedet.

Ø  Risikoen skal minimeres for, at borgere, der
bliver syge, udstødes fra arbejdsmarkedet.

Ø  Borgere i risiko for udstødning fra
arbejdsmarkedet skal opleve kommunens samlede tilbud som meningsfuldt,
koordineret og samarbejdende på tværs af enheder.

*Fokus i integrationsindsatsen*

Ø  En fortsat vedholdende indsats for flygtninge,
familiesammenførte og indvandrere som skal ses i sammenhæng med, at der
fastholdes et højt ambitionsniveau for at hjælpe alle grupper af ledige i
Kalundborg med at få fodfæste på arbejdsmarkedet.

Ø  Samarbejde med aktører på integrationsområdet,
frivillige og tværgående samarbejder prioriteres højt.

*Fokus på indsatsen for udsatte borgere*

Ø  En
indsats hvor borgerne gennem en individuel og helhedsorienteret indsats opnår
hel eller delvis fodfæste på arbejdsmarkedet i form af ordinære timer.

*Fokus i indsatsen for borgere med handicap*

Ø  Flere
personer med handicap skal i beskæftigelse. Jobcentret vil arbejde for at
hjælpe flere personer med handicap (fysisk eller psykisk) til at opnå og
fastholde en tilknytning til arbejdsmarkedet.

**Økonomiske konsekvenser**

Udgifter til beskæftigelsesindsatsen og offentlig
forsørgelse afholdes indenfor rammen af det af Kommunalbestyrelsen vedtagne
budget for beskæftigelsesområdet i 2020.

**Direktionens møde den 4.
december 2019:**

Anbefales.

**Økonomiudvalgets møde den 11.
december 2019:**

Anbefales.

**Bilag**

|  |  |
| --- | --- |
| Beskæftigelsesplan 2020 udkast til KB | 326-2019-322699 |
| Ministerens Brev til kommuner og jobcentre | 326-2019-322701 |
| Ministerens Beskæftigelsespolitiske mål 2020 | 326-2019-322703 |